It is currently Jan.18.18 12:09 am
Nieuwe bitmapafbeelding.jpg [ 30.15 KiB | Viewed 1242 times ]
girl-smiley-reading.png [ 30.32 KiB | Viewed 1029 times ] Frank Freeman – Roekeloos
Sleutelwoord Argiewe:Frank Freeman
Skuif op Saterdagaand 4 Julie nader om dié besonderse doccie te kyk.
Gepubliseer deurRoekeloos 30/06/2020 29/06/2020 Gepubliseer inMusiekSleutelwoorde: Frank Freeman, Gereformeerde Blues Band, Johannes Kerkorrel, Laudo Liebenberg, Pierre Rommelaere, Schalk van der MerweLos kommentaar op EET KREEF! herleef vanaf Sunset Recording Studios
Gepubliseer deurRoekeloos 12/12/2019 03/12/2019 Gepubliseer inMusiekSleutelwoorde: Etienne van Rooyen, Frank Freeman, Gereformeerde Blues Band, Johannes Kerkorrel, Laudo Liebenberg, Nicole Mitchell, Schalk van der Merwe, Sheldon Yoko1 Kommentaar op Eet Kreef Herleef! Is ek swanger? 6 self-sien tekens wat jou swangerskap kan laat vermoed | rooi roseIs ek swanger? 6 self-sien tekens wat jou swangerskap kan laat vermoed | rooi rose
Sal jy enige iets gee om te weet of jy swanger is? Vandag nog? Nou, oombliklik, voor 'n tuisswangerskaptoets dit kan bevestig? Lees hier ...
Is ek swanger? 6 self-sien tekens wat jou swangerskap kan laat vermoed deur Salomé Delport. Hooffoto: iStock/PeopleImages
’n Swangerskaptoets is die sekerste manier om te weet of jy swanger is. Maar dit wys eers swangerskap op die vroegste twaalf dae na onbeskermde seks in jou vrugbare periode – amper twee weke later. En die ander betroubare teken – dat jy een of twee maandstondes oorgeslaan het – neem ten minste vier weke langer.
Hoe gemaak as jy nie wil wag tot dan nie? Swangerskap op die regte tyd is té opwindend om lank te wag – en op die verkeerde tyd té angswekkend vir langer uithou. Hier is ses tekens wat baie vroeg kan verklap dat jy wel swanger is.
Lees ook: Ovulasie en vrugbaarheid
1 Die feite: jy het onbeskermde seks tydens jou vrugbare fase gehad
Die Standaarddae-metode wat deur Georgetown University Institute for Reproductive Health in Washington, DC, ontwikkel is en wêreldwyd gebruik word, is 88% akkuraat. Jy moet net weet wanneer die eerste dag van jou laaste menstruasiesiklus was om te kan uitwerk of jy sou kon swanger raak.
Van die eerste dag vandat jy menstrueer tot Dag 7: Jy is nie vrugbaar nie, en seks nou sal waarskynlik nie tot swangerskap lei nie.
Van Dag 8 tot Dag 19: Jy is vrugbaar. Seks nou kan tot swangerskap lei.
Dag 20 tot die eerste dag van jou menstruasie: Jy is nie vrugbaar nie, en seks nou sou jou waarskynlik nie swanger laat word het nie.
As jou siklus normaalweg 28-32 dae lank is en jy menstrueer nie teen Dag 32 nie, kan jy taamlik seker wees jy is swanger.
2 Die koorspen sê jy is swanger
Hierdie een is baie betroubaar, maar moeilik om toe te pas. Jy het in die eerste plek ’n baie akkurate termometer nodig – een waarop jy maklik temperature soos 36.1°C kan lees. Dalk is jou slimhorlosie s’n akkuraat genoeg?
Jou temperatuur wissel deur die dag. En daarom moet jy vir swangerskapbepaling elke dag jou temperatuur neem voor jy opstaan. Jy moet ook iemand wees wat rekord hou (of jou slimhorlosie moet) van jou temperatuur, sodat jy weet hoe jou tipiese temperatuursiklus oor ten minste ’n maand lyk en só weet wat normaal is vir jou.
Die volgende wys hoe jou temperatuur verander tydens jou menstruele siklus.
Eerste dag van menstruasie tot 13de dag: Jou temperatuur styg stadig van 36,1°C tot 36.3°C (onder 36.4°C)
Dag van ovulasie: Jou temperatuur val skielik na 35.6°C – 36°C. Dit is ’n klein en skielike daling.
In die 24 uur na ovulasie: Jou temperatuur styg skielik skerp terug na 36.1°C.
Van die dag na ovulasie tot eerste dag van volgende menstruasie: Jou temperatuur styg geleidelik van 36.1°C tot 36.3°C
As jy tydens ovulasie swanger geraak het: Jou temperatuur styg na 36.6°C tot 37.1°C, en bly daar. Dit keer nie terug na onder 36.4°C nie.
Onthou, mense se basistemperatuur verskil effens. Joune kan dus van nature effens hoër of effens laer wees. Dit gaan eerder oor die verskille wat jy opmerk as oor die spesifieke temperatuur. Soos jy kan sien, is die temperatuurverandering soms so min as 0.1°C.
3 Jou borste en tepels verander
Van rondom sewe dae na onbeskermde seks tydens jou vrugbare dae voel jou borste swaar en vol, en raak die areola rondom jou tepels donkerder.
Dié teken is nie akkuraat nie, aangesien jou tepels en borste in elk geval in die drie tot vyf dae voor menstruasie verander. Maar as jy op Dag 8 onbeskermde seks gehad het en teen Dag 15 – lank voor jou volgende menstruasie – teer borste het, kan jy wel begin wonder.
Lees ook: Wyn terwyl ek swanger is of borsvoed?
4 Jy voel naar … elke dag
Nege uit elke vroue tien wat nuut swanger is, voel of raak naar in die eerste paar maande, en ’n paar ongelukkiges moet dit die hele nege maande lank uithou.
Uit elke tien swanger vroue is vyf gelukkig net ligweg aangetas, drie voel en/of is taamlik naar, terwyl net een swanger vrou ernstig aangetas is. Vandag glo dokters dit kan geneties wees om verband hou met jou onvermoë om by jou veranderde hormoonstatus aan te pas.
Omtrent die helfte van vroue wat pas swanger is, voel naar in die week voor die datum waarop hulle sou begin menstrueer het as hulle nie swanger geraak het nie.
Naarheid twee weke na onbeskermde seks tydens jou vrugbare dae is taamlik verdag. Maar jy kan om baie ander redes naar voel. Swanger vroue is of voel egter tipies naar in die oggend wanneer hulle opstaan. Dit is ook baie tipies van swangerskapnaarheid dat sekere reuke en smake jou skielik naar laat voel, asof dit jou oorval.
Lees ook: Swaar menstruasie
5 Jy het skielik baie meer vaginale afskeiding as gewoonlik
Sodra jy swanger is, raak jou vaginale afskeiding baie meer. Dit raak ook dikker en die kleur wissel van wit na liggeel. Maar jy sal dit net kan evalueer as jy weet wat is normaal vir jou. (Om uit te vind hoe jou vaginale afskeiding lyk kan jy kyk na afskeiding in jou broekie, of deur jou skoongewaste voor- en wysvinger in die vagina taamlik diep in die vagina insteek om mukus te oes.)
Lees dit so:
Terwyl jy menstrueer: Jy sien niks nie aangesien menstruasiebloed dit verskuil
Die week na menstruasie: Niks, of baie min
Die aanloop tot ovulasie : Vaginale mukus is geel of wit. As jy jou twee vingers effens van mekaar weg beweeg “rek” die mukus voor dit breek
Tydens ovulasie: Die vaginale afskeiding is skielik helder deursigtig, soos rou eierwit
Na ovulasie: Jou vaginale mukus raak weer dikker en minder of verdwyn.
As jy swanger is: Tien tot twaalf dae na bevrugting raak dit duidelik meer. Dit is wit tot geel, en taaierig.
Die antwoord is so eenvoudig as om uit te werk of jy onbeskermde seks tydens jou vrugbare periode gehad het. Tel twaalf dae verder, en kyk wat jou vaginale afskeiding verklap. As daar min of niks is, is jy waarskynlik nie swanger nie. Baie afskeiding lyk baie positief vir swangerskap.
Lees ook: Velsorg en swangerskap
Hoe om beter oor seks met jou maat te praat
6 Jy moet skielik kort-kort ’n draai loop
Sodra jy swanger is begin jou organe harder werk om vir die nuwe lewetjie te sorg. Met swangerskap vermeerder jou bloed dadelik. Jou niere filtreer jou bloed, en skei dus meer vloeistof af, wat as uriene in jou blaas beland.
Die behoefte om kort-kort te urineer kan ook ’n teken van urienweg- of blaasinfeksie wees – dit word oor die algemeen sistitis genoem. Urinering weens ’n gesonde swangerskap is egter nooit pynlik nie.
Dus, as na onbeskermde seks tydens jou vurgbare periode skielik meer as gewoonlik badkamer toe hardloop het jy ’n teken wat jou twee keer kan laat dink.
Is jy (of hy) hiperseksueel?
Ander tekens van swangerskap
Wat van al die ander tekens van swangerskap? Daar is maklik 40 tekens, sê dr Katie Foxcroft en dr. Joan Webster van die Royal Women’s Hospital in Brisbane, Australië. Hulle het ’n Inventaris van Tekens van Swangerskap opgestel.
Maar hoewel rondom die helfte van die vroue slegs die helfte van die simptome ervaar, is dit moeilik om vroeë simptome van swangerskap vas te pen.
Dit lyk asof moegheid, onrustige slaap, die behoefte om kort-kort te urineer en/of rugpyn by baie vroue taamlik vroeg begin. Verandering in die kleur van die areola en vaginale mukus begin ook taamlik vroeg. Maar ’n teken soos rugpyn is so algemeen dat dit nie noodwendig met swangerskap verband hou nie. Boonop is baie van die tekens by baie vroue afwesig en dus ook nie betroubaar as aanduiding van swangerskap nie.
Hier is 37 tekens wat deur Foxcroft en Webster aangeteken is, met die hoeveelheid vroue wat in hul ondersoek elkeen tekens ervaar het tussen hakies.
Die algemeenheid van ’n simptoom beteken nie dat vroue dit vroeg ervaar het nie. Maar dit is interessant om te sien hoeveel ander vroue dieselfde kwessies met jou deel.
Gereelde urinering (85%)
Swak slaapgehalte (62%)
Vaginale afskeiding verander (50%)
Helder drome (41%)
Smaak- en reukveranderings (34%)
Voel naar (34%)
Smaak- en reuksensitiwiteit (34%)
Droë mond (32%)
Rustelose bene (30%)
Teer tepels (29%)
Jeukerige vel (22%)
Raak naar (17%)
Chloasma (Swangerskapvlekke om oë) (6%)